Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1791

(5) A monitoring-bizottságok munkája A monitoring-bizottságokban tevékenykedõ bizottsági képviselõknek, a Nemzeti ISPA-koordinátorral együttmûködve gondoskodniuk kell arról, hogy a nyilvánossági, különösképpen pedig a tájékoztató táblákra és az emléktáblákra vonatkozó rendelkezéseket betartsák (lásd alább, a külön rendelkezéseknél). A felelõs szerv köteles a nyilvánossági intézkedésekre vonatkozó információt és a megfelelõ bizonyítékokat, például fényképeket, a monitoring-bizottság elnökéhez eljuttatni. Az ilyen anyagok egy példányát továbbítani kell a Bizottsághoz. A monitoring-bizottság elnöke köteles eljuttatni a Bizottsághoz minden olyan információt, amelyre annak az éves beszámoló elkészítéséhez szüksége van. A monitoring-bizottságoknak gondoskodniuk kell arról, hogy munkájukat illetõen megfelelõ információ álljon rendelkezésre. Ennek érdekében minden monitoring-bizottság köteles az általa szükségesnek ítélt gyakorisággal tájékoztatni a sajtót a felelõsségi körébe tartozó projekt(ek) elõrehaladásáról. A sajtóval való kapcsolattartásért az Elnök felelõs, akit ebben a Bizottság képviselõje segít. A Bizottsággal és a kedvezményezett országokban lévõ delegációival együttmûködve megfelelõ intézkedéseket kell tenni, amikor fontos események, például magas szintû találkozók, avatások megrendezésére kerül sor.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes